Min første jobb som nyutdannet. barnehagelærer - PDF
Download "Min første jobb som nyutdannet. barnehagelærer"
1 Min første jobb som nyutdannet barnehagelærer
2 Velkommen til din første arbeidsplass som nyutdannet barnehagelærer! Du er motivert med nye ideer og full av pågangsmot. Du har avsluttet en utdanning som gir deg et faglig og pedagogisk grunnlag og er nå rustet til å møte barna i deres hverdag. Du har mye å bidra med. Men som ny og fersk møter du kanskje også med en porsjon usikkerhet og med noen spørsmål. Det er helt naturlig. Barnehagelæreren trengs i barnehagen! Du har en viktig funksjon og rolle både i arbeidet sammen med barna, i samarbeid med andre ansatte og med foreldregruppa. Jobben som barnehagelærer er både variert og morsom men også krevende. Barnehagen er et verksted for barns læring, der de gjennom organiserte aktiviteter og fri lek skal utvikle seg til helhetlige og harmoniske mennesker. Her har barnehagelæreren et sentralt og viktig ansvar. Som nyutdannet barnehagelærer er det viktig at du får en god start i yrket. Du skal ha innflytelse på jobben og mulighet til å påvirke lønna og arbeidsmiljøet på arbeidsplassen. Denne brosjyra skal gi deg svar på en del av de vanligste spørsmålene du kanskje har som ny i barnehagelæreryrket. Den gir i tillegg informasjon om hvilken rolle en fagorganisasjon har. Dessuten sier den noe om hva Utdanningsforbundet arbeider for. Som medlem av en fagorganisasjon er du med i et fellesskap. Da står du også sterkere om du får problemer i arbeidsforholdet ditt. Du finner mer informasjon på Utdanningsforbundets nettsider, eller ved å kontakte den tillitsvalgte. Mer informasjon finner du på udf.no Lykke til i jobben! Steffen Handal Terje Skyvulstad Hege Valås leder nestleder nestleder
3 Ny i jobben Som nyutdannet barnehagelærer kan du forvente å få god oppfølging når du begynner å jobbe på den første arbeidsplassen din. Det har du krav på som arbeidstaker. Noen arbeidsplasser har et introduksjonsprogram for nyansatte. Styrer har ansvar for å introdusere deg for rutiner og kolleger og hvem som er verneombud og tillitsvalgt. Veiledningsordning. Nyutdannende har som regel utbytte av å få jevnlig veiledning det første arbeidsåret. Mange arbeidsplasser har derfor innført en veiledningsordning som skal ta utgangspunkt i dine behov. Veiledningen gjennomføres vanligvis av erfarne barnehagelærere, og flere veiledere har etter hvert fått egen veilederopplæring. Veiledning tar tid. Snakk med den tillitsvalgte om hva som er rimelige vilkår når du deltar i veiledning. Arbeidsmiljø et felles ansvar. Som arbeidstaker har du rett til et godt arbeidsmiljø. Arbeidsmiljøet skal være tilpasset den enkeltes muligheter og forutsetninger, og som arbeidstaker skal du ikke utsettes for unødvendige belastninger. Arbeidsgiver har et overordnet ansvar for arbeidsmiljøet, men det er ditt ansvar å si ifra om det er noe som ikke fungerer. Et godt arbeidsmiljø krever derfor et samarbeid mellom arbeidsgiver og arbeidstaker. Ordnete lønns- og arbeidsvilkår. Minimumsrettigheter til rimelige lønns- og arbeidsvilkår er fastsatt i sentrale og lokale tariffavtaler som også regulerer hvordan tvister om slike spørsmål skal behandles. Ved tilsetting har du også rett til å forhandle med arbeidsgiver om personlige vilkår som er bedre enn minimumsrettighetene, jf. Arbeidsavtale side 4. Utdanningsforbundet er part i en rekke tariffavtaler som omfatter alle offentlige barnehager og mange private. Vi jobber aktivt for å opprette tariffavtaler ved alle private barnehager der vi har medlemmer. Som medlem av Utdanningsforbundet har du rett til hjelp fra tillitsvalgte og juridisk bistand i tvister som gjelder arbeidsforholdet i samsvar med Utdanningsforbundets retningslinjer. Hvor får jeg hjelp? Som nyansatt har du helt sikkert flere spørsmål om jobben din. Det er naturlig samtidig er det viktig at du spør! Uavklarte spørsmål kan bli ryddet opp i, og du blir raskere trygg i jobben. Ta kontakt med styrer eller arbeidsgiveren din for spørsmål. Andre du kan spørre er verneombudet eller en tillitsvalgt på arbeidsplassen. Utdanningsforbundet har en tillitsvalgt i mange barnehager. Mer informasjon på: udf.no > lønn og arbeidsvilkår. 3
4 Arbeidsavtale Som arbeidstaker har du krav på en avtale ved ansettelse (jf. arbeidsmiljøloven). Det gjelder både i kommunale og private barnehager. Arbeidsavtalen regulerer arbeidsforholdet ditt; som lønn, arbeidstid, ferie og pensjon. Du har rett til å få hjelp av en tillitsvalgt eller andre ved utarbeiding og ev. endringer av arbeidsavtalen. Ved ansettelse skal du kjenne til ansettelsesforholdet ditt, også om det er prøvetid. Den skal i tillegg si om stillingen er fast eller midlertidig, engasjement eller et vikariat. Er det prøvetid, skal du få vite hvor lang denne er. Det gjelder også mht. oppsigelsestid. Ved fast ansettelse er denne vanligvis tre måneder, mens den er én måned for et vikariat. Medarbeidersamtale. Det er vanlig å ha en medarbeidersamtale med din nærmeste leder minst en gang i året. Det er en avtalt og planlagt samtale der bl.a. din kompetanseutvikling er et viktig tema. Arbeidstid Ordinær arbeidstid er 37,5 timer pr. uke (dagtid). Innenfor denne tiden har barnehager med tariffavtale avsatt tid til planlegging og samarbeid. Organisering av arbeidstida fastsettes lokalt, det gjelder også avtale om betalt spisepause. I tariffavtalen for kommunale barnehager står det at det skal være minst fire timer til faglig planlegging, individuelt og kollektivt, for pedagogisk personale. Hoveddelen av denne tiden benyttes individuelt. De minst fire timene kan benyttes enten i eller utenfor barnehagen. Faglig planlegging i barnehagen er avhengig av om det er kontorarbeidsplasser der. I de fleste private barnehager er barnehagelærerens arbeidstid delt i en bunden og en ubunden tid. I den bundne må du være tilstede på arbeidsplassen. Den ubundne tiden disponerer barnehagelæreren selv. 4
5 Arbeidstiden i de kommunale barnehagene skal legges inn i en arbeidsplan, mens den i de private barnehagene som regel er lagt inn i en arbeidsplan. Barnehagen bør ha en vaktplan med oversikt over arbeidstida til de ansatte. Lønn Din lønn avhenger av tariffavtale, eller arbeidstidsavtale for mange privat ansatte, og eventuelle lokale tillegg. Lønna er derfor individuell, og størrelsen på denne er altså et forhandlingsspørsmål. Lønna bør være avtalt ved ansettelse. Det gjelder også utbetalingsdato, og om det ev. inngår andre tilleggsytelser til lønna. Vær klar over at du ved ansettelse har anledning til å kreve høyere minimumsplassering for stillingen. Vær klar over at du ved ansettelse har anledning til å kreve høyere minimumsplassering av lønn for stillingen. Ferie og feriepenger Ferieloven gir rett til ferie i fire uker + én dag per ferieår (1. jan. 31. des.). Den femte ferieuka er avtalefestet i offentlige barnehager. Arbeidsgiver må ha inngått en tariffavtale for at de ansatte har krav på femte ferieuke. Ellers er ferie utover fire uker + én dag et forhandlingsspørsmål. Arbeidstakere over 60 år har rett til en ekstra ferieuke. Ferie som ikke er tatt ut i løpet av ett år, kan kompenseres ved overføring til neste ferieår. Dette begrenser seg ofte til maks. ti arbeidsdager. Feriepenger blir utbetalt som lønn i ferien i stedet for ordinær månedslønn. Ferieog opptjeningsår følger kalenderåret. Feriepengene blir som regel utbetalt i juni, uavhengig om når på året du tar ut ferie. 5 5
6 Tariffavtale En tariffavtale omhandler gjeldende lønns- og arbeidsvilkår inkludert arbeidstidsordninger. Viktige elementer er bl.a. pensjon, retten til lønn under foreldre- og ammepermisjon, tid til for- og etterarbeid og planlegging. Den inneholder også retten til medbestemmelse for de ansatte og denne retten ivaretas av den tillitsvalgte. Det gir trygge og gode vilkår, samtidig gir det mulighet til å påvirke egne arbeidsforhold. Tariffavtalen regulerer også hvordan uenigheter mellom tillitsvalgte og arbeidsgiver skal behandles videre. Du står altså sterkere som arbeidstaker dersom du er medlem av en fagforening. Ikke alle private barnehager har tariffavtale. Utdanningsforbundet vil anbefale barnehagelærere å ta jobb i barnehager som har tariff- og pensjonsavtale. Undersøk derfor om arbeidsplassen der du søker jobb har dette. Fylkeslaget kan eventuelt inngå en tariffavtale med arbeidsgiver. Sjekk om barnehagen har tariffavtale. Hvis du er usikker, kan du sjekke her. > lønn og arbeidsvilkår. Tariffområder Barnehagelærere som er ansatt i kommunale barnehager, omfattes av tariffområdet for KS, for ansatte i Oslo kommune gjelder eget tariffområde. Ansatte i sykehusbarnehager omfattes av tariffområdet for Spekter. Private områder. I private barnehager med tariffavtale er arbeidsgiver ofte medlem i en arbeidsgiverorganisasjon, for eksempel Private Barnehagers Landsforbund (PBL), Virke, KS-Bedrift eller Kirkens arbeidsgiver- og interesseorganisasjon (KA). Utdanningsforbundet har også tariffavtale med FUS, som er eierorganisasjonen til Trygge barnehager. Arbeidsgiver kan også inngå tariffavtale med Utdanningsforbundet direkte. Se også brosjyra Arbeider du i en privat barnehage er du organisert? under Publikasjoner på nettsiden vår. Pensjonsavtale Pensjon og pensjonsordning er viktige spørsmål for deg som arbeidstaker. Det finnes mange ulike pensjonsordninger med svært forskjellige rettigheter. Hvis det ikke er spesifisert i arbeidsavtalen, bør du undersøke om og hvilken pensjonsordning du er omfattet av, og hvilke rettigheter denne gir. Er du ansatt i en kommunal barnehage har du som regel rett og plikt til medlemskap i en offentlig pensjonsordning dvs. 6
7 Kommunal Landspensjonskasse (KLP), Oslo Pensjonsforsikring for ansatte i Oslo kommune, Statens Pensjonskasse (SPK) eller liknende offentlig tjenestepensjonsordning. Medlemskap krever minst 14 timer eller 35 prosent stilling. Tjenestepensjonsordningen følger som oftest tariffavtale. Noen ansatte i private barnehager kan bli medlem i KLP, mens mange private barnehager har pensjonsordning i et forsikringsselskap. Regler for pensjon og pensjonsordninger varierer for de forskjellige pensjonsordningene. Disse er også under revidering. Du kan lese mer på nettsiden vår og på klp.no, opf.no eller spk.no. Forsikringer Ansatte i offentlige barnehager har gjennom tariffavtalen en gruppelivsforsikring og en forsikring i forhold til yrkesskade/yrkessykdom. Det gjelder også i private barnehager med tariffavtale. Er du usikker, bør du undersøke om arbeidsgiver bekoster noen forsikringer for deg. Utdanningsforbundet tilbyr medlemmene bl.a. gunstige forsikringer. Dersom du skader deg i arbeidet, er det viktig at skaden umiddelbart meldes som yrkesskade, både til Nav og til arbeidsgivers forsikringsselskap. Sykdom Sykdom melder du til arbeidsgiver. Normalt har ansatte rett til fire egenmeldinger á tre arbeidsdager per kalenderår. Fravær både rett før og etter en helg eller fridag, regnes som to egenmeldinger. På arbeidsplasser som praktiserer Inkluderende arbeidsliv, har du rett til fravær i 24 sykedager per kalenderår med fravær fra én til åtte arbeidsdager pr. gang. Man må ha vært ansatt hos arbeidsgiver i to måneder for å få rett til å benytte egenmelding. Sykdom utover egenmeldingene, krever sykemelding fra lege. Du kan maksimalt være sykmeldt i sammenhengende ett år. 7 7
8 Syke barn. Tilsyn med syke barn under 12 år gir foreldre rett til fravær i minst 10 dager per år, 20 dager om du har omsorgen alene. Du har også rett til slike omsorgspenger dersom den som har det daglige tilsynet med barnet, for eksempel dagmamma eller den andre av foreldrene, er syk. Mer info på nav.no. Foreldrepermisjon fedrekvote Foreldrepermisjonen gir rett til lønn i 49 uker, og permisjonen må senest starte tre uker før fødselen. Alternativt kan permisjonen tas ut i 59 uker med 80 prosent lønn. Retten til lønnet foreldrepermisjon krever at du har arbeidet seks av de siste ti månedene før permisjonen starter. Dersom de tre siste ukene før fødselen ikke tas ut, forkortes permisjonen tilsvarende. Det gjelder også ved for tidlig fødsel. Arbeidstakere som arbeider i barnehager uten tariffavtale, får kun utbetalt ytelser fra folketrygden. Faren har rett til omsorgspermisjon i to uker i forbindelse med fødsel dersom han bor sammen med moren og nytter tida til omsorg for familie og hjem (jf. arbeidsmiljøloven 31 nr. 2). Dersom skolen/ barnehagen har tariffavtale, vil faren ha rett til lønn i tiden for omsorgspermisjon. Ansatte i offentlig sektor og mange i privat sektor, vil i henhold til tariffavtale, ha rett til lønn fra arbeidsgiver under foreldrepermisjonen. Foreldrepengene fra Nav refunderes til arbeidsgiver. Du har da krav på full lønn (ev. 80 prosent av full lønn dersom du tar ut 59 uker), som bl.a. innebærer at vanlige tillegg skal med og lønnsopprykk skal utbetales som følge av tariffoppgjør som om du var i arbeid. Fedrekvote. 10 uker av foreldrepermisjonen er forbeholdt faren (fedrekvote), forutsatt at begge foreldrene fyller vilkårene for foreldrepenger. Benytter ikke faren fedrekvoten, faller denne bort. Fedrekvoten kan imidlertid overføres til mor dersom hun er alene om omsorgen for barnet. Det gjelder også om faren ikke har rett til foreldrepenger, eller om han på grunn av sykdom er avhengig av hjelp til å ta seg av barnet. Les mer om foreldrepenger på nav.no. Ammefri. Dersom mor fortsatt ammer barnet etter at hun har avsluttet foreldrepermisjonen, har hun, i henhold til arbeidsmiljøloven, rett til ammefri med inntil én time per dag så lenge det er nødvendig. Arbeidsgiver plikter å tilrettelegge for dette. Tariffavtalen gir rett til fri for å amme inntil to timer per dag med lønn. 8
9 Militær-/siviltjeneste Ved avtjening av militær- eller siviltjeneste har du krav på permisjon i inntil to år uten lønn. Ved tvungen militær- eller siviltjeneste eller tjeneste i Heimevernet har du krav på permisjon med 1/3 lønn og full lønn dersom du har forsørgeransvar. Da kreves det forpliktelser før og etter permisjonen. Ved repetisjonsøvelse har du rett til permisjon den er lønnet i maks. én måned. Den tillitsvalgte Utdanningsforbundet har en tillitsvalgt i mange barnehager. Den tillitsvalgte er organisasjonens representant på arbeidsplassen og skal ivareta medlemmenes behov der, og samtidig være kontaktledd til den hovedtillitsvalgte i kommunen og til lokallaget i kommunen. Er det ikke noen tillitsvalgt på arbeidsplassen, kan du ta kontakt med lokallaget i kommunen eller bydelslaget for ansatte i Oslo. Styrer er arbeidsgivers representant og som regel din nærmeste overordnede. Dersom du har spørsmål om arbeidsforholdet ditt, er det naturlig å ta det opp med nærmeste overordnede eller den tillitsvalgte. 9 9
10 Utdanningsforbundet Med over medlemmer er Utdanningsforbundet den største fagorganisasjonen for arbeidstakere i utdanningssystemet og Norges nest største fagorganisasjon. Utdanningsforbundets viktigste oppgaver er å ivareta medlemmenes interesser i spørsmål om lønns- og arbeidsvilkår, og dessuten i profesjonsspørsmål og utdanningspolitiske saker. Vi er en synlig premissleverandør i utvikling av kunnskapssamfunnet og en viktig arena for dialog om kvalitet i utdanningen. Organisasjonen deltar aktivt i samfunnsdebatten og er talerør for viktige yrkesgrupper. Det gir oss innflytelse og påvirkningskraft! Utdanningsforbundet er medlem i hovedorganisasjonen Unio (unio.no). Utdanningsforbundet er en lærende profesjonsorganisasjon der danning og oppdragelse, faglig kunnskap og kunnskapsformidling er sentrale arbeidsområder. I tillegg står egenutvikling sentralt individuelt og i profesjonelle læringsfellesskap. Utdanningsforbundet bidrar på denne måten til å legge til rette for medlemmenes profesjonsutvikling. Utdanningsforbundet ønsker også å satse på et større engasjement blant medlemmene spesielt de unge, og har en handlingsplan for ungpolitikk. Klubben er Utdanningsforbundets møteplass på arbeidsplassen. Der kan du som medlem, være med å påvirke organisasjonens synspunkter og krav, både på arbeidsplassen og lokalt og sentralt. Der deltar du også i valg av tillitsvalgt. Din medlemsaktivitet vil bidra til å utvikle Utdanningsforbundet og legge premisser for organisasjonens slagkraft og styrke. 10
11 udf.no har daglige nyheter om organisasjonen og det utdanningspolitiske feltet. Her finnes også informasjon om forbundets politikk, lønns- og arbeidsvilkår, våre publikasjoner m.m. Vi er aktive i sosiale medier og oppdaterer følgere jevnlig på Facebook og Twitter. Medlemsbladet Utdanning har aktuelt stoff om utdanningspolitiske spørsmål, tariff m.m. Bladet har egen nettside utdanningsnytt.no. Vi utgir også fagtidsskriftene Bedre skole, Første steg og Yrke. Du kan velge å få gratis abonnement på ett av disse i tillegg til bladet Utdanning. Fagtidsskriftet Spesialpedagogikk, som er et abonnementsblad, utgis også av forbundet. Medlemmene får i tillegg en almanakk med informasjon om organisasjonen, lønn, arbeidstid og pensjon. Utdanningsforbundet har gunstige medlemsforsikringer i Tryg Forsikring. I tillegg finnes flere andre medlemsfordeler. Mer informasjon finner du på udf.no
12 Revidert januar 2016 Foto: Ole Walter Jacobsen facebook.com/utdanningsforbundet twitter.com/utdanningsf utdanningsforbundet.no Utdanningsforbundet Postboks 9191 Grønland, 0134 Oslo tel fax